Il-President Amerikan Joe Biden se jkisser waħda mill-eqdem tradizzjonijiet fl-Istati Uniti hekkkif stqarr li Donald Trump mhux se jingħata aċċess aktar għlal files klassifikati u se jiġi mgħarraf bl-investigazzjonijiet tal-intelligence. Hija konswetudni l-President jibqa' jiġi għarraf mill-predeċessur tiegħu dwar investigazzjonijiet li jkun qed iwettqu l-Intelligence Amerikana. Mistoqsi minn CBS News, Biden qal li l-aġir ħażin li wettaq Trump kienet ir-raġuni prinċipali għalfejn mhux se jingħata iktar briefing dwar ix-xogħol tal-Intelligence Amerikana. L-ewwel intervista li għamel mindu leħaq president Amerikan, Biden ma daħalx fil-kwistjoni dwar x'jista jwassal jekk Trump jingħata aċċess għal files sigrieti iżda stqarr li l-eks President ma jistax jiġi fdat b'informazzjoni kunfidenzjali. "X'kontribut jista' jagħti jekk jibda jingħata briefing mill-Intelligence? X'impatt jista' jħalli aktar mill-fatt li jista' jiżvela xi ħaga minn qal li jintqal lilu," stqarr Biden. Din hija l-ewwel darba li l-eks President qed jiġi eskluż mit-tradizzjoni li jingħata aċċess għall-briefings skont il-New York Times.